SUID-AFRIKAANSE RADIOLIGA NUUS SONDAG 16 NOVEMBER 
2014 (Goeiemêre en welkom, jy kan nou luister na die weeklikse nu- 
usuitsending van die Suid-Afrikaanse Radioliga wat gelees word deur 
(naam, roepsein en (TH waar 


toepaslik). 


Die Suid-Afrikaanse Radioliga saai elke Sondag om 08:15 plaaslike tyd `n nuus- 
bulletin in Afrikaans en om 08:30 plaaslike tyd in Engels uit op HF en verskeie 
BHEF en UHF herhalers landswyd. Vir Echolinkluisteraars is daar `n herleiding 
deur ZSOJPL. `n Potgooi is ook beskikbaar op die SARL webblad. 


Hierdie oudio bulletin kan van die Suid-Afrikaanse Radioliga se webblad, 
www.sarl.org.za, afgelaai word. `n Teksweergawe van hierdie en vorige bulletins 
kan ook daar verkry word en jy kan ook inteken om nuwe bulletins per e/pos 
te ontvang. Ons begin vanmore se bulletin met twee stil sleutels: 


Dit is met leedwese dat ons kennis neem van die afsterwe van Jenni Reilly, ZS4J, 
na `n lang stryd teen kanker op 10 November 2014. Jenni was die sekretaresse 
van die Bloemfontein amateurradio klub. 


Ons betuig ons innige simpatie met Jenni se eggenoot Warren ZS4W en hul 
dogters Amber en Bianca asook ander familie en vriende. 


Dit is ook vir ons hartseer om die afsterwe van Joe Mayer, ZSGANW, op Dinsdag 
11 November, na `n lang stryd met kanker, aan te kondig. Joe sal altyd onthou 
word as “Arme Nat Wurm”. Joe het beskik oor `n ongelooflike kennis van die 
Vredefort Koepel en het gereeld ekspedisies na hierdie natuurwonder gelei. Joe 
was Professor in geologie aan die universiteit van Potchefstroom en was tot 
onlangs nog aktief betrokke by die Potchefstroom amateurradio klub. 


Hier sal hy onthou word vir sy pionierswerk in verskillende rigtings asook vir sy 
betrokkenheid by Morse kode. 


Ons innige simpatie ook aan Joe se eggenote Alet, hul kinders, ander familie en 
vriende. 


e — * ' Pouse ***%* 
IN VANDAG SE NUUS 


NASIONAAL GEINTEGREERDE ICT BELEIDSDOKUMENT GEPUB- 
LISEER 


AMSAT VIER 40 JAAR VAN AO-7 IN DIE RUIMTE DIE KRAGTIGSTE 
RADIO SEIN OOIT 40 JAAR GELEDE RUIMTE TOE GESTUUR GAAN 
ASB HERHALER INLIGTING NA 


Bly gerus ingeskakel vir meer hieroor en ander nuus items ** Die departement 
van pos en telekommunikasie het `n 300 bladsy beleidsdokument met betrekking 
tot die nasionale geintegreerde ICT beleid gepubliseer. Hierdie dokument kan 
vanaf die SARL web blad afgelaai word. Die SARL sal hierdie dokument 
bestudeer met die oog op die moontlike insluiting van amateurradio in die finale 


dokument. 'Tans wil dit voorkom asof amateurradio nie in die huidige dokument 
genoem word nie. 


Kommentaar moet teen 15 Januarie 2015 ingedien word. Die SARL versoek per- 
sone wat belangstel daarin om hierdie dokument te bestudeer en wat moontlik 
insette kan lewer om dit teen die middel van Desember aan sarlgwg@sarl.org.za 
te lewer vir moontlike insluiting in die SARL se kommentaar. Die dokument kan 
verkry word vanaf www.amateurradio.org.za/SARLREGULATORYWG htm 


** SA AMSAT versoek persone wat moontlik `n voorlegging tydens die 2015 
ruimte simposium wil lewer om hul voorstelle voor of op 31 Januarie 2015 aan 
saamsat@intekom.co.za te stuur. Die simposium word aangebied op 23 Mei 
2015 by die Innovation Hub in Pretoria en die tema vir hierdie geleentheid is 
“Kommunikasie en die ruimte, die definitiewe uitdaging vir amateurradio. 


** Die laaste opdatering van die SARL herhaler databasis is op 22 Oktober 
gemaak. Daar is egter nog heelwat herhaler en onbemande stasie inligting wat 
nie op datum is nie. Daar is verskeie lisensie nommers wat as tydelik aangedui 
word en ook verkeerde lisensie nommers. Klubs word versoek om binne die 
volgende twee weke hul herhaler en of onbemande dienste, soos BBS en of baken, 
inligting op die SARL databasis na te gaan en op datum te bring waar nodig. 
Die herhaler koërdineerder sal binnekort begin om die databasis inligting te 
korreleer. Herhalers en ander onbemande dienste wat nie op datum is nie sal 
summier verwyder word. 


** Saterdag, November 15, het AMSAT-OSCAR, 7 (AO-7) sy 40ste lanserings- 
jaar gedenk. Op 15 November 1964 is die satelliet vanaf Vandenberg Lugmag- 
basis in Kalifornie gelanseer. Die spesiale geleentheidstasie W7O sal tot en met 
24 November op die lug wees om hierdie geskiedkundige geleentheid te herdenk. 
Die amateurradio satelliet entoesias Patrick Stoddard, WD9EWK/VATZEWK, 
het die WT7O roepsein geregistreer en sal die spesiale geleentheid stasie vanaf 
Arizona deur amateur satelliete insluitend AO-7 bedryf. Hy hoop ook om ander 
operateurs te werf vir dié viering op ander bande en ook vanaf ander plekke. 
** Die kragtigste radio sein ooit is op hierdie dag in 1974 die ruimte ingestuur 
vanaf die Arecibo radio teleskoop in Puerto Rico op 2,380 GHz met `n effek- 
tiewe berekende uigestraalde drywing van 20 Tera Watt wat deur `n 1 Mega Watt 
sender opgewek was. Die 3 minuut lange binêre boodskap was deur Dr. Frank 
Drake en Prof. Carl Sagan opgestel en is in die rigting van M13, `n ster groep in 
die Hercules konstellasie wat toevallig op daardie tydstip reg bokant die uitstraal 
skottel geleë was gestuur. Hierdie groep was op daardie oomblik ongeveer 25 
000 ligjaar vanaf die aarde Die radio teleskoop bestaan uit `n 305 meter sferiese 
reflektor wat met aluminium plate bedek is . Die ontvangs module is ongeveer 
150 bokant hierdie reflektor op `n platvorm wat aan 18 kabels hang. Hierdie 
kabels is geanker aan 3 versterkte beton toring waarvan die langste 110 hoog 
bo die grondvlak uittroon. 


Arecibo is ook toegerus met 3 radar senders, een 20 Terra Watt 2380GHz, een 
2,5 Tera Watt 430 MHZ en een 300 Mega Watt 47 MHz. Jy is ingeskakel op 'n 


nuusbulletin van die Suid Afrikaanse Radio Liga 


** Die Wesrand Amateurradioklub hou sy volgende snuffelmark om 12:00 op 
Saterdag 29 November 2014 by die klubhuis in Krotonstraat, Weltevredenpark, 
Roodepoort. Almal is baie welkom. Vir meer inligting skakel, Noel ZR6DX (082 
490 9934. 


HF VOORTPLANTINGSVOORSPELLING Hannes Coetzee, ZS6BZP, berig 
dat die verwagte sonaktiwiteitsvlak laag tot gematig gaan wees. Sonvlek 2205 
is besig om te verval maar kan nog steeds die bron van M- en X-klas sonfakkels 
wees. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 130. 


Amateurs gaan die 20 tot 10 m DX-bande geniet met `n goeie waarskynlikheid 
vir opwindende 10 m openinge. 


Besoek gerus die webtuiste spaceweather.sansa.org.za. vir meer inligting. Dag- 
boek Vandag 16 November - Suid-Afrikaanse Radioliga Nasionale Velddag sowel 
as die Suid-Afrikaanse Radioliga BHF en UHF kompetisie 29 en 30 November - 
CO WW DX GG kompetisie 


6 Desember kan jy uitsien na die SARL digitale kompetiesie 13 & 14 Desember 
ARRL 10 meter kompetisie Die SARL versoek radio amateurs. wat belang stel 
daarin om die departement van pos en telekommunikasie se 300 bladsy beleids- 
dokument te bestudeer vir moontlike insluiting van amateurradio in die finale 
dokument. om hul insette teen middel Desember aan die sarlgwg@sarl.org.za 
te stuur. En so kom ons aan die einde van hierdie Suid Afrikaanse Radio Liga 
nuusbulletin. Die Suid-Afrikaanse Radioliga se nuusdiens nooi klubs en indi- 
vidue om nuusbrokkies van belang vir radioamateurs en kortgolfluisteraars in 
te dien. Plaas nuusberigte - indien moontlik - in beide Engels en Afrikaans op 
die Suid-Afrikaanse Radioliga webtuiste onder die newsinbox skakel te plaas nie 
later as die Donderdag wat die bulletindatum voorafgaan nie. 


Luister ook elke Sondagoggend om 10:00 plaaslike tyd na “Amateur Radio 'To- 
day”. Daar is herleiding op 7 (82, 7 205 en 17 760 kHz. `n Potgooi deur 
Dick, ZSGRO en verskeie herleidings op BHF en UHF frekwensies regoor die 
land. `n Heruitsending vind op Maandae om 18:30 sentraal Afrika tyd op 4 
895 kHz plaas. Ons ontvang graag jou sein rapporte, kommentaar en voorstelle, 
stuur 'n e-pos aan artoday@sarl.org.za. Sentech borg die uitsendings op die 
nie-amateurfrekwensies. 


Ons dank aan die Potchefstroom Amateurradio klub, Bloemfontein Amateurra- 
dio klub, Wesrand Amateurradio klub, Dennis Green ZS4BS, Francois Botha 
ZSGBUU, Mike Bosch ZS2FM, Hannes Coetzee ZS6BZP en al ons ander gereelde 
bydraers. 


Jy het geluister na `n nuusuitsending van die Suid Afrikaanse Radio Liga 
saamgestel en geredigeer deur Dawie Conradie ZR6ODHGC en gelees deur 


Die Afrikaanse nuusspan groet nou en wens jou `n mooi week toe. /EX 


